Syudad han London
An Syudad han London o kundi man Syudad han Londres (Ininggles: City of London) amo an syudad ngan kondado nga diin hahimutang an sentro ha kaagi ngan sentro nga distrito hin negosyo han London. Amo ini an dako nga bahin han London tikang han pag-ukyan hini han mga Romano han syahan nga siglo AD tubtob han Kapanahonan han Kabutngaan, kundi ginlabyan na han pagkatitirok ngan pagtubo hini lahos han mga katubtoban han Syudad.[1] Ha yana An Syudad gutiay na la nga bahin han metropolis han London, bisan man kun nagpapabilin ini nga kilalado nga dapit han butnga nga London. Ha pagdumara, naghihimo ini han usa han mga 33 ka distrito hin lokal nga kagamhanan han Greater London; bisan pa man, an Syudad han London diri usa nga London nga borough, usa nga status nga ginhatag han nahabilin nga 32 ka distrito (upod an usa pa nga syudad han London, an Syudad han Westminster). Usa gihapon ini nga nalalain nga kondado han Inglaterra, usa nga enclave nga ginpalibotan han Greater London.
An Syudad han London agsob nga tinatawag là nga an Syudad o kun ha Ininggles the City (ginlalain ini tikang han yakan nga "an syudad han London" pinaagi han pagsurat ha bahol nga agi han pulong nga Syudad o City ha Ininggles) ngan kilalado liwat ha diri pormal nga Square Mile ha Iningles o kun ha Winaray Kwadrado nga Milya, kay ini 1.12 sq mi (716.80 acres; 2.90 km2)[2] ha kahaluag. Ini nga duha nga mga pagtawag agsob liwat nga ginagamit nga usa nga mga metonimo para han kanan Reino Unido mga industriya ha negosyo ngan mga serbisyo ha panalapî nga nagpapadayon hin kilalado nga kaagi hin pagkabase dida han Syudad.[3] An ngaran nga London o Londres ha yana ginagamit na hin haruhaluag nga kahaluagan nga diri la limitado han Syudad. It London kaurugan gin-gagamit pagtawag han haluag nga London nga metropolis, o an 32 nga mga borough han London, nga nahadugang han Syudad han London ngahaw. Ini nga haruhaloag nga paggamit han ngaran nga London dokumentado tikang pa han 1888, nga diin an Kondado han London ginhimo.[4]
Mga kasarigan[igliwat | Igliwat an wikitext]
- ↑ Beckett, J V (2005). City status in the British Isles, 1830–2002. Historical urban studies. Aldershot: Ashgate. p. 12. ISBN 0-7546-5067-7. https://archive.org/details/citystatusinbrit0000beck.
- ↑ "City of London Resident Population Census 2001" (PDF). Corporation of London. Hulyo 2005. Ginhipos tikang han orihinal (PDF) han 2012-09-12. Ginkuhà 10 Abril 2009.
- ↑ "City of London still tops finance league". This is Money. 25 Marso 2011. Ginkuhà 30 Oktubre 2011.
- ↑ Mills, AD (2010). Dictionary of London Place Names. Oxford University Press. p. 152. "Tinuod nga tubtob han mga diri la maiha nga mga panahon an ngaran nga London gin-gamit la pagtawag han Syudad han London ngan pati an Westminster lain nga entidad. Kundi han paghimo-a han Kondado han Lonodon ginhimo han 1888, an ngaran agsob nahimo nga gin-gamit para hini nga darudako nga lugar, nga agsob tinatawag gihapon ngan Greater London tikang hini nga pitsa. Pero dida han 1965, an Greater London bag-o nga ginsiring hin ginpahaluag pa nga kahaluag.
(Original nga Iningles: Of course until relatively recent times the name London referred only to the City of London with even Westminster remaining a separate entity. But when the County of London was created in 1888, the name often came to be rather loosely used for this much larger area, which was also sometimes referred to as Greater London from about this date. However in 1965, Greater London was newly defined as a much enlarged area.)"
war_Latn war_Latn war_Latn war_Latn eng_Latn war_Latn eng_Latn war_Latn eng_Latn